**ELŐTERJESZTÉS**

Bonyhád Város Önkormányzata Képviselő- testületének 2017. október 5-i

rendes/rendkívüli testületi ülésére

|  |  |
| --- | --- |
| Tárgy: | Intézkedési terv elfogadása Bonyhád Város Önkormányzata és a Közös Önkormányzati Hivatal tekintetében |
| Előterjesztő: | Dr. Puskásné dr. Szeghy Petra |
| Előterjesztést készítette: | Dr. Puskásné dr. Szeghy Petra |
| Előterjesztés száma: | 171. sz. |
| Előzetesen tárgyalja: | Pénzügyi Ellenőrző és Gazdasági Bizottság,  Humán Bizottság |
| Az előterjesztés a jogszabályi feltételeknek megfelel: | Igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzati Képviselő-testülete 125/2017. (V.31.) határozatával fogadta el az alábbi határozat javaslatot a belső ellenőrzésről:

„1. Bonyhád Város Önkormányzati Képviselő-testülete a Bonyhád Város Önkormányzata, a Bonyhádi Közös Önkormányzati Hivatal és az önkormányzati fenntartású intézmények 2016. évi felügyeleti és belső ellenőrzésének tapasztalatairól szóló beszámolót elfogadja.

2. Utasítja a költségvetési szervek vezetőit, hogy az elfogadott beszámoló alapján az intézkedési terveiket készítsék el.”

A Bonyhádi Közös Önkormányzati Hivatal a helyi önkormányzat belső pénzügyi ellenőrzését a külön jogszabályok szerint működtetett belső ellenőrzés útján látja el a Magyarország helyi önkormányzatairól szóló 2011. évi CLXXXIX. törvény 119. § (4) –(6) bekezdésben foglaltak szerint. A belső ellenőrzés szervezésének és végrehajtásának részletes szabályait –a beszámoló időszakában - a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) kormányrendelet tartalmazza.

Magyarország helyi önkormányzatairól szóló 2011. évi CLXXXIX. törvény 119. § (4) –(6) bekezdésben foglaltak szerint „a jegyző köteles gondoskodni – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is. A helyi önkormányzat és költségvetési szervei belső ellenőrzésére vonatkozó részletes szabályokat jogszabály tartalmazza.”

Az összefoglaló éves ellenőrzési jelentés a költségvetési szervek belső kontrollrendszeréről és belső ellenőrzéséről szóló 370/2011.(XII.31.) kormányrendelet (a továbbiakban: kormányrendelet) 48.§. bekezdése szerint az államháztartásért felelős miniszter által közzétett módszertani útmutató figyelembevételével készült.

A kormányrendelet 2. § k.) pontja alapján az „intézkedési terv: az ellenőrzési javaslatok alapján az ellenőrzött szervezet, szervezeti egység által készített intézkedések végrehajtásának ütemezése a végrehajtásáért felelős személyek és a vonatkozó határidők megjelölésével”.

A határozat 1. és 2. melléklete tartalmazza a belső ellenőrzési jelentés alapján összeállított intézkedési tervet.

Emlékeztetőül idézném a májusi testületi ülésen elhangzottakat a tavalyi évi belső ellenőrzés kapcsán: „Összegzésként elmondható, hogy a megállapítások alapvetően nem jeleznek komolyabb hiányosságot a belső ellenőrzés által vizsgált területek és folyamatok rendszerében. Az ellenőrzési jelentésben közölt megállapítások nem utalnak olyan alapvető gyenge pontokra, a szervezeti egységek szintjén alkalmazott irányelvekben és eljárásokban. Ezek alapján az ellenőrzött területek tevékenysége jónak minősíthető.”

Kérem a tisztelt képviselő-testületet a határozati javaslatban foglaltak elfogadására a fentiek tükrében.

**Határozati javaslat**

Bonyhád Város Önkormányzatának Képviselő-testülete a határozat 1. és 2. melléklete szerinti tartalommal hagyja jóvá Bonyhád Város Önkormányzata, valamint a Bonyhádi Közös Önkormányzati Hivatal 2016. évi belső ellenőrzési jelentésére készített intézkedési tervet.

Határidő: az intézkedési tervben megfogalmazottak szerint

Felelős: az intézkedési terv szerint

Bonyhád, 2017. szeptember 15.

Dr. Puskásné dr. Szeghy Petra

jegyző

1. melléklet a …/2017. (IX.28.) határozathoz

**INTÉZKEDÉSI TERV**

**a Völgységi Önkormányzatok Társulása által megbízott külső szervezet belső ellenőre által 2016. évben a „ Belső kontroll rendszer szabályozási szinten történő kialakításának és működtetésének ellenőrzése a Bonyhád Város Önkormányzatánál” tárgyban végzett ellenőrzéshez**

|  |  |  |  |
| --- | --- | --- | --- |
| **Megállapítás, javaslat** | **Intézkedés** | **Határidő** | **Felelős** |
| A hazai valamint Európai Uniós források felkutatásával kapcsolatos pályázatfigyelés, pályázat-előkészítés illetve pályázat lebonyolítás önkormányzati szabályait nem határozták meg. | Az európai uniós, illetve hazai források igénybevételének és felhasználásának önkormányzati szintű feladatait a pályázati szabályzatban, a kiemelten kezelt projektek eljárási rendjében, illetve a köztisztviselők munkaköri leírásaiban is elő kell írni. | 2018. 03.31. | Dr. Puskásné Dr. Szeghy Petra |
| Az önkormányzati SZMSZ-ben nem szerepel az Mötv. 10. §-a szerint a helyi önkormányzat - a helyi képviselő-testület vagy a helyi népszavazás döntésével - önként vállalt feladatok felsorolása, nem történt meg a közérdekű adatként való közzététel. | Előterjesztést kell készíteni a Képviselő-testület részére az Önkormányzat önként vállalt feladatainak meghatározásáról, gondoskodni kell annak közérdekű adatként való közzétételéről. | 2017. 12.31 | Dr. Puskásné Dr. Szeghy Petra |
| Nem szerepeltetik az SZMSZ-ben az Ávr. 13. § (1) d. pontja szerint azon közalapítványok részletes felsorolását, amelyek tekintetében a költségvetésiszerv alapítói jogokat gyakorol. | Ki kell egészíteni az Önkormányzat SzMSz-ét, hogy az megfeleljen az Ávr. 13. § (1) bekezdésében foglaltaknak. | 2017. 12.31 | Dr. Puskásné Dr. Szeghy Petra |
| Az Önkormányzat tulajdonában lévő gépjárművek tényleges üzemanyag fogyasztás értékelésének gyakoriságát, tartalmát nem szabályozták, nem vizsgálják a tényleges és norma szerinti fogyasztás arányát, az eltérésekről a szerv vezetőjét intézkedés céljából nem tájékoztatják. | A gépjárművek tényleges üzemanyag fogyasztását legalább éves szinten értékelni kell, vizsgálni kell a tényleges és norma szerinti fogyasztás arányát, az esetleges megtakarítást vagy túllépést, amelyről a szerv vezetőjét tájékoztatni kell. | folyamatos | Dr. Puskásné Dr. Szeghy Petra |
| 4. A Közös Hivatalnál napirenden kell tartani a belső kontroll rendszer szabályozásának frissítését, melynek nyomán figyelemmel kell lenni a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormány Rendelet 2016. 10. 01-től hatályos változására, és a központilag kiadott módszertani útmutatóra. | Belső kontroll kézikönyv és mellékleteinek elkészítése az NGM útmutatói szerint:  Folyamattérkép, folyamatleírások, ellenőrzési nyomvonalak;  Szervezeti integritást sértő események kezelési rendje, integrált kockázatkezelés eljárásrendje  A megújított Közös Hivatali belső kontroll szabályozás hatályának kiterjesztése az Önkormányzatra is. | 2018. 03.31. | Dr. Puskásné Dr. Szeghy Petra |

Bonyhád, 2017. június 27.

|  |  |
| --- | --- |
| **Készítette:** | **Ellenjegyezte:** |
|  |  |
| Fauszt Józsefné osztályvezető | dr. Kádár Andrásné belső ellenőr |

2. melléklet a …/2017. (IX.28.) határozathoz

**INTÉZKEDÉSI TERV**

**a Völgységi Önkormányzatok Társulása által megbízott külső szervezet belső ellenőre által 2016. évben a „ Belső kontroll rendszer szabályozási szinten történő kialakításának és működtetésének ellenőrzése a Bonyhádi Közös Önkormányzati Hivatalnál” tárgyban végzett ellenőrzéshez**

|  |  |  |  |
| --- | --- | --- | --- |
| **Javaslat** | **Intézkedés** | **Határidő** | **Felelős** |
| 1. Egészítsék ki és pontosítsák a Közös Hivatal SzMSz-ét és a Hivatal Ügyrendjét, hogy az megfeleljen az Ávr. 13. § (1) bekezdésében foglaltaknak. | A Közös Hivatal SzMSz-ét és a Hivatal Ügyrendjét, ki kell egészíteni, illetve pontosítani kell, hogy az megfeleljen az Ávr. 13. § (1) bekezdésében foglaltaknak. | 2018. 10.31. | Dr. Puskásné Dr. Szeghy Petra |
| A Bonyhádi Közös Önkormányzati Hivatal csak részben rendelkezik az Ávr. 13. § (2) bekezdés szerinti belső szabályzatokkal, a Hivatal működésében releváns szabályzatokat szükséges elkészíteni. | Elkészítendő szabályzatok:   * a vezetékes és rádiótelefonok használatát. * a belföldi és külföldi kiküldetések elrendelésére és lebonyolítására, elszámolására vonatkozó szabályzat |  |  |
| 3. A költségvetési szervek belső kontrollrendszeréről és belsőellenőrzéséről szóló 370/2011. (XII. 31.) sz. Kormányrendelet (Bkr.) 14. és 47. §-a alapján éves bontásban nyilvántartást kell vezetni, amellyel a belső és külső ellenőrzési jelentésekben tett megállapítások, javaslatok hasznosulását és végrehajtását nyomon lehet követni. | Külső ellenőrzésekről szóló nyilvántartás kialakítása és folyamatos vezetése, az államháztartásért felelős miniszter által kiadott formában és tartalommal. | folyamatos | Dr. Puskásné Dr. Szeghy Petra |
| 4. A Közös Hivatalnál napirenden kell tartani a belső kontroll rendszer szabályozásának frissítését, melynek nyomán figyelemmel kell lenni a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormány Rendelet 2016. 10. 01-től hatályos változására, az államháztartásért felelős miniszter által kiadott módszertani útmutatóra. | Belső kontroll kézikönyv és mellékleteinek elkészítése az NGM útmutatói szerint:  Folyamattérkép, folyamatleírások, ellenőrzési nyomvonalak;  Szervezeti integritást sértő események kezelési rendje, integrált kockázatkezelés eljárásrendje | 2018. 09.30. | Dr. Puskásné Dr. Szeghy Petra |

Bonyhád, 2017. június 27.

|  |  |
| --- | --- |
| **Készítette:** | **Ellenjegyezte:** |
|  |  |
| Fauszt Józsefné osztályvezető | dr. Kádár Andrásné belső ellenőr |